PMIndiaData/PMIndiaSum huggingface dataset:
২৮ জানুৱাৰীত কাৰিয়াপ্পা গ্ৰাউণ্ডত এনচিচি পিএম ৰেলী সম্বোধন কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ২৮ জানুৱাৰীৰ দুপৰীয়া প্ৰায় ১২ বজাত দিল্লীৰ কাৰিয়াপ্পা গ্ৰাউণ্ডত ৰাষ্ট্ৰীয় কেডেট কৰ্প(এনচিচি)ৰ পিএম ৰেলীত ভাষণ দিব। এনচিচি গণৰাজ্য দিৱস শিবিৰৰ সামৰণী অনুষ্ঠান প্ৰতি বছৰে ২৮ জানুৱাৰীত অনুষ্ঠিত হয়। উক্ত দিনাই এই ৰেলীৰ আয়োজন কৰা হয়। অনুষ্ঠানটোত প্ৰধানমন্ত্ৰীক গাৰ্ড অৱ অনাৰ দিয়া হ’ব। এনচিচি দলৰ অভিবাদন তেওঁ গ্ৰহণ কৰিব। অনুষ্ঠানত এনচিচি কেডেটসকলে বিভিন্ন সামৰিক দক্ষতা, স্লিথাৰিং, মাইক্ৰ’লাইট ফ্লায়িং, পেৰাছেইলিঙৰ লগতে সাংস্কৃতিক কাৰ্যসূচী প্ৰদৰ্শন কৰিব। শ্ৰেষ্ঠ কেডেটসকলে প্ৰধানমন্ত্ৰীৰ পৰা পদক আৰু বেতন লাভ কৰিব।
প্ৰধানমন্ত্ৰীয়ে চুজলন এনাৰ্জীৰ প্ৰতিষ্ঠাপক শ্ৰী তুলসী তাঁতীৰ মৃত্যুত শোক প্ৰকাশ কৰ

প্ৰবীণ ব্যৱসায়ী তথা চুজলন এনাৰ্জীৰ প্ৰতিষ্ঠাপক শ্ৰীযুত তুলসী তাঁতীৰ মৃত্যুত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটযোগে প্ৰধানমন্ত্ৰীয়ে কয়; "শ্ৰী তুলসী তাঁতী আছিল এজন অগ্ৰণী ব্যৱসায়িক নেতা যিয়ে ভাৰতৰ অৰ্থনৈতিক প্ৰগতিত অৰিহণা যোগাইছিল আৰু বহনক্ষম উন্নয়নৰ বাবে আমাৰ দেশৰ প্ৰচেষ্টাক শক্তিশালী কৰিছিল। তেওঁৰ অকাল মৃত্যুত ব্যথিত হৈছো। তেওঁৰ পৰিয়াল আৰু বন্ধু-বান্ধৱীলৈ সমবেদনা জ্ঞাপন কৰিলোঁ। ওম শান্তি।"
প্ৰধানমন্ত্ৰীয়ে ৰাম নৱমী উপলক্ষে জুনাগড়ৰ গাথিলাত উমিয়া মাতা মন্দিৰৰ চতুৰ্দশ প্ৰতিষ্ঠা দিৱস উদযাপনত ভাষণ প্ৰদান কৰিব

ৰাম নৱমী উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ভিডিঅ’ কনফাৰেন্সৰ মাধ্যমেৰে ১০ এপ্ৰিল, ২০২২ৰ দুপৰীয়া ১ বজাত গুজৰাটৰ গাথিলাৰ উমিয়া মাতা মন্দিৰত চতুৰ্দশ প্ৰতিষ্ঠা দিৱস উদযাপন অনুষ্ঠানত ভাষণ প্ৰদান কৰিব। ২০০৮ চনত গুজৰাটৰ মুখ্যমন্ত্ৰী হৈ থাকোতে প্ৰধানমন্ত্ৰী শ্ৰী নৰেন্দ্ৰ মোদীয়ে মন্দিৰটো উদ্বোধন কৰিছিল। ২০০৮ চনত প্ৰধানমন্ত্ৰীয়ে দিয়া পৰামৰ্শ অনুসৰি মন্দিৰ ন্যাসে ইয়াৰ পৰিসৰ বিভিন্ন সামাজিক আৰু স্বাস্থ্য সম্পৰ্কীয় কাৰ্যকলাপ সম্প্ৰসাৰিত কৰিছে। ইয়াৰ ভিতৰত অন্যতম হ’ল বিনামূলীয়া কেটাৰেক্ট অস্ত্ৰোপচাৰ আৰু আৰ্থিকভাৱে দুৰ্বল ৰোগীৰ বাবে বিনামূলীয়া আয়ুৰ্বেদিক ঔষধ বিতৰণ আদি। উমিয়া মাতাক কদৱ পাতিদাৰসকলৰ গোত্ৰ-দেৱতা বা কুলদেৱী হিচাপে গণ্য কৰা হয়।
ৰাষ্ট্ৰীয় ক্ৰীড়াত অংশগ্ৰহণকাৰীসকলৰ মাজত গৰবাৰ জনপ্ৰিয়তা অৰ্জনত প্ৰধানমন্ত্ৰীৰ সন্তোষ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ক্ৰীড়া সমাৰোহে খেলুৱৈসকলক বৈচিত্ৰময় সংস্কৃতিৰে পৰিচয় হোৱাৰ সুযোগ প্ৰদান কৰে। ভাৰতীয় ক্ৰীড়া প্ৰাধিকৰণৰ এটা টুইটৰ সঁহাৰি জনাই প্ৰধানমন্ত্ৰীগৰাকীয়ে এইদৰে টুইট কৰে। “ক্ৰীড়া সমাৰোহসমূহ আকৰ্ষণীয় কিয়নো এইসমূহে খেলুৱৈসকলক বৈচিত্ৰময় সংস্কৃতিৰে পৰিচয় হোৱাৰ সুযোগ প্ৰদান কৰে। ৰাষ্ট্ৰীয় ক্ৰীড়াত অংশগ্ৰহণকাৰীসকলৰ মাজত গৰবাৰ জনপ্ৰিয়তা লাভ প্ৰত্যক্ষ কৰি সন্তোষ পাইছো।”
‘আই২ইউ২ শীৰ্ষ সন্মিলন’ত প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰদান কৰা ভাষণৰ অসমীয়া অনুবা

মহামান্য, প্ৰধানমন্ত্ৰী লাপিদ, মহামহিম, শ্বেখ মহম্মদ বিন জায়েদ অল নহ্যান, মহামান্য, ৰাষ্ট্ৰপতি বাইডেন, সৰ্ব প্ৰথমে প্ৰধানমন্ত্ৰী লাপিদক প্ৰধানমন্ত্ৰী হিচাপে কাৰ্যভাৰ গ্ৰহণৰ বাবে বহু বহুত অভিনন্দন আৰু শুভকামনা জ্ঞাপন কৰিছো। আজিৰ শীৰ্ষ সন্মিলনৰ আয়োজন কৰাৰ বাবেও মই তেওঁক আন্তৰিকতাৰে ধন্যবাদ জনাইছো। প্ৰকৃতাৰ্থতেই এইখন হৈছে ৰণকৌশলগত সভা। আমি সকলোৱেই ভাল মিত্ৰতো হওঁৱেই; আমাৰ সকলোৰে দৃষ্টিকোণ, আমাৰ স্বাৰ্থসমূহৰো সমানতা আছে। মহামান্যসকল, মহামহিম, আজিৰ এই প্ৰথমখন শীৰ্ষ সন্মিলনৰ পৰাই ‘আই২ইউ২’-য়ে এক ইতিবাচক কাৰ্যক্ৰম যুগুতাই লৈছে। আমি বহুকেইটা ক্ষেত্ৰত যৌথ প্ৰকল্প চিনাক্ত কৰিছো; সেইসমূহক আগুৱাই নিয়াৰ বাবে পথ-পৰিকল্পনাও তৈয়াৰ কৰি লৈছো। ‘আই২ইউ২ ফ্ৰেমৱৰ্ক’ৰ আধাৰত আমি জল, শক্তি, পৰিবহণ, মহাকাশ, স্বাস্থ্য আৰু খাদ্য সুৰক্ষাকে ধৰি ছটা গুৰুত্বপূৰ্ণ ক্ষেত্ৰত যৌথ বিনিয়োগ বঢ়োৱাৰ বাবে সহমত প্ৰকাশ কৰিছো। এটা কথা স্পষ্ট যে ‘আই২ইউ২’-য়ে গ্ৰহণ কৰা দৃষ্টিভংগী আৰু কাৰ্যক্ৰম উভয়েই প্ৰগতিশীল আৰু ব্যৱহাৰিক। আমাৰ দেশসমূহৰ পাৰস্পৰিক সামৰ্থ্য-মূলধন, দক্ষতা আৰু বজাৰসমূহ সঞ্চালিত কৰি আমাৰ কাৰ্যক্ৰমক গতি প্ৰদান কৰিব পাৰিম আৰু গোলকীয় অৰ্থব্যৱস্থাত গুৰুত্বপূৰ্ণ অৱদান আগবঢ়াব পাৰিম। পৃথিৱী জুৰি বৃদ্ধি পোৱা অনিশ্চয়তাৰ মাজত আমাৰ সহযোগিতামূলক পৰিকাঠামো ব্যৱহাৰিক সহযোগিতাৰ এক কুশলী আৰ্হিও হয়। মোৰ সম্পূৰ্ণ বিশ্বাস আছে যে ‘আই২ইউ২’ৰ জৰিয়তে আমি গোলকীয় পৰ্যায়ত শক্তি-সুৰক্ষা, খাদ্য-সুৰক্ষা আৰু অৰ্থনৈতিক-সংবৰ্দ্ধনৰ বাবে গুৰুত্বপূৰ্ণ অৱদান আগবঢ়াব পাৰিম। ধন্যবাদ!
জি-৭ সন্মিলনৰ সময়ত ইউৰোপীয় আয়োগৰ অধ্যক্ষৰ সৈতে প্ৰধানমন্ত্ৰীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২৭ জুনত জাৰ্মানীৰ শ্লছ এলমাউত অনুষ্ঠিত জি-৭ সন্মিলনৰ সময়ত ইউৰোপীয় আয়োগৰ অধ্যক্ষ শ্ৰীমতী উৰসুলা ভন ডেৰ লেয়েনক সাক্ষাৎ কৰে। প্ৰধানমন্ত্ৰীয়ে ২০২২ চনৰ এপ্ৰিলত ৰাইচিনা আলোচনাৰ সময়ত অধ্যক্ষ ভন ডেৰ লেয়েনৰ দিল্লী ভ্ৰমণৰ কথা স্মৰণ কৰে। নেতাসকলে ভাৰত আৰু ইউৰোপীয় ইউনিয়নৰ মাজত বাণিজ্য, বিনিয়োগ আৰু জিআই চুক্তিৰ ওপৰত আলোচনা পুনৰ আৰম্ভ হোৱাত আনন্দ প্ৰকাশ কৰে। তেওঁলোকে ডিজিটেল সহযোগিতা, জলবায়ু পদক্ষেপ আৰু প্ৰযুক্তি আৰু উদ্ভাৱনকে ধৰি বিভিন্ন ক্ষেত্ৰত ভাৰত-ইউৰোপীয় ইউনিয়নৰ সম্পৰ্কৰ পৰ্যালোচনা কৰে। দুয়োগৰাকী নেতাই সমসাময়িক গোলকীয় আৰু আঞ্চলিক উন্নয়নৰ ওপৰতো মত বিনিময় কৰে।
দ্বিতীয় আন্তৰ্জাতিক কোভিড ভাৰ্চুৱেল শীৰ্ষ সন্মিলনত অংশগ্ৰহণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আমেৰিকাৰ ৰাষ্ট্ৰপতি জোচেফ আৰ বাইডেন জুনিয়ৰৰ আমন্ত্ৰণমৰ্মে দ্বিতীয় আন্তৰ্জাতিক কোভিড ভাৰ্চুৱেল শীৰ্ষ সন্মিলনত অংশগ্ৰহণ কৰে। শীৰ্ষ সন্মিলনৰ মুকলি অধিবেশনত ‘ক’ৰোনা মহামাৰীৰ ফলত উদ্ভূত সংকটৰ মোকাবিলা আৰু যিকোনো পৰিস্থিতিৰ বাবে প্ৰয়োজনীয় প্ৰস্তুতিত অগ্ৰাধিকাৰ দিয়া’ শীৰ্ষক বিষয়ত প্ৰধানমন্ত্ৰীয়ে ভাষণ প্ৰদান কৰে। প্ৰধানমন্ত্ৰীয়ে কয় যে ভাৰতে মহামাৰীৰ বিৰুদ্ধে এক জনমুখী কৌশল গ্ৰহণ কৰিছিল আৰু এইবাৰ বাজেটত স্বাস্থ্য খণ্ডত সৰ্বাধিক আবণ্টন দিছে। প্ৰধানমন্ত্ৰীয়ে উল্লেখ কৰে যে ভাৰতে বিশ্বৰ ভিতৰতে সৰ্ববৃহৎ টিকাকৰণ অভিযান চলাই আছে আৰু ইয়াৰ প্ৰাপ্তবয়স্ক জনসংখ্যাৰ প্ৰায় নব্বৈ শতাংশ আৰু পঞ্চাশ মিলিয়নতকৈ অধিক শিশুক টিকাকৰণ কৰা হৈছে। প্ৰধানমন্ত্ৰীয়ে লগতে কয় যে আন্তৰ্জাতিক সম্প্ৰদায়ৰ এক দায়িত্বশীল সদস্য হিচাপে ভাৰতে গুৰুত্বপূৰ্ণ ভূমিকা পালন কৰিবলৈ প্ৰস্তুত। ভাৰতে কোভিড পৰিস্থিতি মোকাবিলাৰ বাবে নিজৰ কম খৰচী থলুৱা ক’ভিড প্ৰশমন প্ৰযুক্তি, ভেকচিন আৰু চিকিৎসা পদ্ধতিসমূহ অন্য দেশৰ সৈতে ভাগ-বতৰা কৰি সক্ৰিয় ভূমিকা পালন কৰি যাব। ভাৰতে ইয়াৰ জিন’মিক ছাৰ্ভিলেন্স কনচৰ্টিয়ামৰ সম্প্ৰসাৰণৰ বাবে কাম কৰি আছে। ভাৰতে পৰম্পৰাগত চিকিৎসা বিজ্ঞানৰ ব্যাপক ব্যৱহাৰ কৰি আহিছে আৰু ভাৰতত ডব্লিউএইচঅ’ চেণ্টাৰ ফৰ ট্ৰেডিচনেল মেডিচিনৰ আধাৰশিলা স্থাপন কৰা হৈছে। বিশ্ববাসীৰ ওচৰত শতাব্দী প্ৰাচীন পৰম্পৰাগত চিকিৎসা বিজ্ঞানৰ জ্ঞান উপলব্ধ কৰাই ইয়াৰ উদ্দেশ্য। প্ৰধানমন্ত্ৰীয়ে এক শক্তিশালী আৰু অধিক স্থিতিস্থাপক বৈশ্বিক স্বাস্থ্য আন্তগাঁথনি গঢ়ি তুলিবলৈ বিশ্ব স্বাস্থ্য সংস্থাক শক্তিশালী আৰু সংস্কাৰ কৰিবলৈও আহ্বান জনায়। সন্মিলনৰ আন আন অংশগ্ৰহণকাৰীসকলৰ ভিতৰত আছিল এই অনুষ্ঠানৰ সহ-আয়োজকসকল ক্ৰমে-কেৰিকমৰ অধ্যক্ষ হিচাপে বেলিজ চৰকাৰৰ মুৰব্বী, আফ্ৰিকান ইউনিয়নৰ অধ্যক্ষ হিচাপে চেনেগাল, জি-২০ৰ অধ্যক্ষ হিচাপে ইণ্ডোনেছিয়া আৰু জি-৭ৰ অধ্যক্ষ হিচাপে জাৰ্মানী। ৰাষ্ট্ৰসংঘৰ মহাসচিব, বিশ্ব স্বাস্থ্য সংস্থাৰ সঞ্চালক প্ৰধান আৰু অন্যান্য বিশিষ্ট ব্যক্তিসকলেও সন্মিলনত অংশগ্ৰহণ কৰে। ২০২১ চনৰ ২২ ছেপ্টেম্বৰত ৰাষ্ট্ৰপতি বাইডেনে আয়োজন কৰা প্ৰথম আন্তৰ্জাতিক কোভিড ভাৰ্চুৱেল শীৰ্ষ সন্মিলনতো প্ৰধানমন্ত্ৰীয়ে অংশগ্ৰহণ কৰিছিল।
ৰামপুৰত পথ দুৰ্ঘটনাত প্ৰাণ হেৰুওৱা লোকসকলৰ প্ৰতি শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ৰামপুৰত সংঘটিত এক পথ দুৰ্ঘটনাত প্ৰাণ হেৰুওৱাৰ বাবে গভীৰ শোক প্ৰকাশ কৰিছে। তেওঁ শোকসন্তপ্ত পৰিয়াললৈ সমবেদনা জ্ঞাপন কৰিছে। তেওঁ কৈছিল যে স্থানীয় প্ৰশাসনে ৰাজ্য চৰকাৰৰ তত্বাৱধানত সকলো সম্ভৱ সহায় আগবঢ়াই আছে। প্ৰধানমন্ত্ৰীৰ কাৰ্যালয়ে টুইট কৰিছে: “উত্তৰ প্ৰদেশৰ ৰামপুৰত সংঘটিত পথ দুৰ্ঘটনা অত্যন্ত শোকাৱহ। এই দুৰ্ঘটনাত প্ৰাণ হেৰুওৱা লোকসকলৰ পৰিয়াললৈ মই গভীৰ সমবেদনা জ্ঞাপন কৰিছো আৰু আহতসকলৰ আশু আৰোগ্য কামনা কৰিছো। ৰাজ্য চৰকাৰৰ তত্বাৱধানত, স্থানীয় প্ৰশাসনে ঘটনাস্থলীত সকলো সম্ভৱ সহায়ত নিয়োজিত হৈ আছে: প্ৰধানমন্ত্ৰী মোডী”
খনি সুৰক্ষা, পৰীক্ষা আৰু গৱেষণাগাৰৰ ক্ষেত্ৰত ভাৰত-অষ্ট্ৰেলিয়াৰ মাজত সম্পন্ন বুজাবুজি চুক্তিলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত কেন্দ্ৰীয় কেবিনেটে ভাৰত চৰকাৰৰ শ্ৰম আৰু নিয়োগ মন্ত্ৰালয়ৰ অধীনৰ খনি সুৰক্ষা সঞ্চালক প্ৰধান (ডিজিএমএছ) আৰু অষ্ট্ৰেলিয়াৰ কুইন্সলেণ্ড চৰকাৰৰ প্ৰাকৃতিক খনি আৰু শক্তি উৎস বিভাগৰ মাজত খনি সুৰক্ষা, পৰীক্ষী আৰু গৱেষণাগাৰৰ যোগেদি প্ৰস্তাৱিত বুজাবুজি চুক্তিলৈ যাৱতীয় অনুমোদন জনাইছে। প্ৰভাৱ – এই বুজিবুজি চুক্তিয়ে নিম্নোক্ত দিশসমূহত DGMS আৰু SIMT ক খনি সুৰক্ষা ব্যৱস্থাপনাৰ ক্ষেত্ৰত বিশেষভাৱে দক্ষ বুলিও জনা যায়।
বালিত জি-২০ সন্মিলনৰ সময়ত আমেৰিকা যুক্তৰাষ্ট্ৰৰ ৰাষ্ট্ৰপতি আৰু ইণ্ডোনেছিয়াৰ ৰাষ্ট্ৰপতিৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বালিত অনুষ্ঠিত জি-২০ নেতা সন্মিলনৰ সময়ত আমেৰিকা যুক্তৰাষ্ট্ৰৰ ৰাষ্ট্ৰপতি জো বাইডেন আৰু ইণ্ডোনেছিয়াৰ ৰাষ্ট্ৰপতি শ্ৰীমান জোকো উইডোডোক সাক্ষাৎ কৰে। প্ৰধানমন্ত্ৰী মোডীয়ে আন্তঃৰাষ্ট্ৰীয় অৰ্থনৈতিক সহযোগিতাৰ মুখ্য মঞ্চ বুলি নিশ্চিত কৰে আৰু বিশ্বব্যাপী প্ৰত্যাহ্বানসমূহ অতিক্ৰম কৰাৰ বাবে মুখ্য অৰ্থনীতিসমূহক একত্ৰিত কৰাৰ সামৰ্থ্য প্ৰদৰ্শন অব্যাহত ৰখাৰ বাবে জি-২০ৰ গুৰুত্বৰ ওপৰত গুৰুত্ব আৰোপ কৰে। জি-২০য়ে আমাৰ অৰ্থনীতি আৰু ইয়াৰ বাহিৰত বহনক্ষম আৰু সামগ্ৰিক বিকাশ পুনৰুদ্ধাৰ, চলিত জলবায়ু, শক্তি আৰু খাদ্য সংকটৰ মোকাবিলা কৰা, বিশ্বব্যাপী স্বাস্থ্য স্থাপত্য শক্তিশালী কৰা আৰু প্ৰযুক্তিগত পৰিৱৰ্তনৰ প্ৰচাৰ কৰাৰ বাবে একেলগে কাম কৰি আছে। প্ৰধানমন্ত্ৰী মোদীয়ে দৃঢ়তাৰে কয় যে ভাৰত ৰাষ্ট্ৰপতিত্বৰ সময়ছোৱাত আন উন্নয়নশীল দেশৰ কণ্ঠস্বৰ হ’ব। তেওঁ দুৰ্বল দেশসমূহক সহায় কৰা, সৰ্বাংগীন বৃদ্ধি, অৰ্থনৈতিক সুৰক্ষা আৰু বিশ্ব যোগান শৃংখল শক্তিশালী কৰাত সহায় কৰা, বহুপক্ষীয় বিত্তীয় প্ৰতিষ্ঠান, জলবায়ু পৰিৱৰ্তন, মহামাৰী, অৰ্থনৈতিক ভংগুৰতা, দৰিদ্ৰতা হ্ৰাস আৰু বহনক্ষম উন্নয়নৰ বাবে বিত্তীয় সাহায্যৰ উন্নত আৰু উদ্ভাৱনীমূলক আৰ্হি প্ৰস্তুত কৰাত গুৰুত্ব আৰোপ কৰিছে। প্ৰধানমন্ত্ৰী মোদীয়ে ভাৰতৰ অধ্যক্ষতাত জি-২০ৰ কাম-কাজত সহায় কৰাৰ প্ৰতিশ্ৰুতিৰ বাবে ৰাষ্ট্ৰপতি উইডোডো আৰু ৰাষ্ট্ৰপতি বাইডেনক ধন্যবাদ জ্ঞাপন কৰে।
৩ লাখ টকা পৰ্যন্ত ‘হ্ৰস্বম্যাদী কৃষি ঋণ’ৰ সুদৰ ক্ষেত্ৰত বছৰি ১.৫% ৰাজসাহায্য আগবঢ়োৱাৰ সিদ্ধান্তলৈ অনুমোদন জনাইছে কেবিনেট

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে সকলো ধৰণৰ বিত্তীয় প্ৰতিষ্ঠানসমূহে আগবঢ়োৱা ‘হ্ৰস্বম্যাদী কৃষি ঋণ’ৰ সুদৰ ক্ষেত্ৰত ১.৫% ৰাজসাহায্য আগবঢ়োৱাৰ প্ৰথা পুণৰ প্ৰৱৰ্তনৰ সিদ্ধান্তলৈ অনুমোদন জনাইছে। সেই অনুসৰি ঋণদাতা প্ৰতিষ্ঠান (ৰাজহুৱাখণ্ডৰ বেংক, ব্যক্তিগত খণ্ডৰ বেংক, ক্ষুদ্ৰ বিত্তীয় বেংক, আঞ্চলিক গ্ৰামীণ বেংক, সমবায় বেংক আৰু বাণিজ্যিক বেংকক প্ৰত্যক্ষ ভাবে হস্তান্তৰিত কৰা কম্পিউটাৰ সঞ্চালিত পিএচিএছসমূহ)সমূহে আগবঢ়োৱা ৩ লাখ টকা পৰ্যন্ত ‘হ্ৰস্বম্যাদী কৃষি ঋণ’ৰ সুদৰ ক্ষেত্ৰত ২০২২-২৩ৰ পৰা ২০২৪-২৫ৰ সময়ছোৱাৰ বাবে বছৰি ১.৫% ৰাজসাহায্য আগবঢ়োৱা হ’ব। এই আঁচনি ৰূপায়ণৰ বাবে ২০২২-২৩ৰ পৰা ২০২৪-২৫ৰ সময়ছোৱাৰ বাবে ৩৪,৮৫৬ কোটি টকাৰ অতিৰিক্ত পুঁজিৰ প্ৰয়োজন হ’ব। এই সিদ্ধান্তই কৃষি শিতানত খেতিয়কৰ বাবে পৰ্যাপ্ত ঋণৰ প্ৰবাহ নিশ্চিত কৰিব। যিহেতু এই সুবিধাই কৃষিৰ লগতে পশুপালন, দুগ্ধ উত্পাদন, হাঁহ-কুকুৰা পালন তথা মীন আদি খণ্ডকো সামৰি ল’ব, সেয়ে ইয়াৰ সুবাদত সংশ্লিষ্ট খণ্ডসমূহত নিয়োগৰ অতিৰিক্ত সম্ভাৱনাও সৃষ্টি হ’ব। সময় মতে ঋণৰ ধন ওভতাই দিয়া খেতিয়কসকলে প্ৰতি বছৰে ৪% সুদৰ বিনিময়ত ‘হ্ৰস্বম্যাদী কৃষি ঋণ’ লাভৰ সুযোগ গ্ৰহণ কৰি থাকিব পাৰিব।
চৌৰী চৌৰাৰ ঘটনাৰ শতবৰ্ষ পূৰ্তিত স্বাধীনতা সংগ্ৰামৰ বীৰ সেনানীসকলক স্মৰণ কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে চৌৰী চৌৰাৰ ঘটনাৰ শতবৰ্ষ পূৰ্তি উপলক্ষ্যে স্বাধীনতা সংগ্ৰামৰ বীৰ সেনানীসকলক স্মৰণ কৰে। উক্ত ঘটনাৰ শতবাৰ্ষিকী উদযাপনৰ শুভাৰম্ভণিত যোৱা বছৰ তেওঁ দিয়া ভাষণ প্ৰধানমন্ত্ৰীয়ে সকলোৰে সৈতে ভাগ বতৰা কৰে। এক টুইটযোগে প্ৰধানমন্ত্ৰীয়ে কয়; ‘আজি আমি চৌৰী চৌৰাৰ ঘটনাৰ এশ বছৰ পূৰ্ণ কৰিছোঁ। এই ঘটনাৰ শতবাৰ্ষিকী উদযাপনৰ শুভাৰম্ভণিত যোৱা বছৰ মই দিয়া ভাষণ সকলোৰে সৈতে ভাগ বতৰা কৰিছোঁ। আমাৰ স্বাধীনতা সংগ্ৰামৰ বীৰ সেনানীসকলক স্মৰণ কৰি মই বিভিন্ন বিষয় সন্দৰ্ভত মত ব্যক্ত কৰিছিলোঁ।’
প্ৰধানমন্ত্ৰীয়ে ‘ব্লু বীচ’ৰ সন্মানীয় তালিকাত মিনিকয়, থুণ্ডি বীচ আৰু কদমত বীচক স্থান দিয়াৰ বাবে লাক্ষাদ্বীপৰ লোকসকলক অভিনন্দন জনায

মিনিকয়, থুণ্ডি বীচ আৰু কদমত বীচে বিশ্বৰ আটাইতকৈ পৰিষ্কাৰ সমুদ্ৰ তীৰসমূহক প্ৰদান কৰা এক পৰিৱেশ-সন্মান 'ব্লু বীচ'ৰ সন্মানীয় তালিকাত স্থান লাভ কৰাৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে লাক্ষাদ্বীপৰ লোকসকলক অভিনন্দন জনায়া। প্ৰধানমন্ত্ৰীয়ে ভাৰতৰ উল্লেখযোগ্য উপকূলীয় অঞ্চলৰ কথা উল্লেখ কৰে আৰু উপকূলীয় অনাময় ব্যৱস্থাক আগুৱাই নিয়াৰ ক্ষেত্ৰত ভাৰতীয়সকলৰ উৎসাহক প্ৰশংসা কৰে। কেন্দ্ৰীয় পৰিৱেশ, বন আৰু জলবায়ু পৰিৱৰ্তন মন্ত্ৰী শ্ৰী ভূপেন্দ্ৰ যাদৱে কৰা এটা টুইট শ্বেয়াৰ কৰি প্ৰধানমন্ত্ৰীয়ে এইদৰে টুইট কৰে: "এয়া বৰ ভাল কথা হৈছে! এই সাফল্যৰ বাবে বিশেষভাৱে মই লাক্ষাদ্বীপৰ জনসাধাৰণক অভিনন্দন জনাইছো। ভাৰতৰ উপকূলীয় অঞ্চল লক্ষণীয় আৰু উপকূলীয় অনাময় ব্যৱস্থা ৰক্ষা কৰিবলৈ আমাৰ লোকসকলৰ মাজত যথেষ্ট উৎসাহৰ সৃষ্টি হৈছে । "
আইচিএছআইৰ সোণালী জয়ন্তীৰ উদ্বোধনী অনুষ্ঠান উপলক্ষে কোম্পেনী ছেক্ৰেটেৰীসকলক সম্বোধন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইনষ্টিটিউট অৱ কোম্পেনী ছেক্ৰেটেৰীজ-চমুকৈ আইচিএছআইৰ সোণালী জয়ন্তী বৰ্ষৰ উদ্বোধনী অনুষ্ঠান উপলক্ষে কোম্পেনী ছেক্ৰেটেৰীসকলক উদ্দেশ্যি ভাষণ আগবঢ়ায়। এই উপলক্ষে আগবঢ়োৱা ভাষণত প্ৰধানমন্ত্ৰীয়ে আইচিএছআইৰ সৈতে জড়িত সকলোকে অভিনন্দন জ্ঞাপন কৰে। তেওঁ কয় যে এই সকল লোকৰ মাজত থাকি সুখী অনুভৱ কৰিছে, যিসকলে কোম্পেনীক নিশ্চিতভাৱে আইন মানি চলা আৰু তেওঁলোকৰ একাউণ্ট ভালদৰে বজাই ৰখাৰ দায়িত্ব পালন কৰিছে। তেওঁ কয় যে এইসকল লোকৰ কাম-কাজে দেশত কৰ্প’ৰেট সংস্কৃতি প্ৰতিষ্ঠা কৰাত সহায় কৰিছে। দেশৰ কৰ্প’ৰেট প্ৰশাসনত তেওঁলোকৰ পৰামৰ্শই যথেষ্ট প্ৰভাৱ পেলাইছে। প্ৰধানমন্ত্ৰীয়ে কয় যে আমাৰ দেশত এনে একাংশ লোক আছে, যি আমাৰ সামাজিক আন্তঃগাঁথনিক দুৰ্বল কৰাৰ আৰু ৰাষ্ট্ৰৰ মৰ্যাদা লাঘৱ কৰাৰ চেষ্টা কৰে। তেওঁ কয় যে চৰকাৰে এই কলুষিত উপাদান পৰিষ্কাৰ কৰাৰ কাম কৰি আছে। প্ৰধানমন্ত্ৰীয়ে কয় যে চৰকাৰৰ প্ৰচেষ্টাৰ ফলস্বৰূপে আজি দেশৰ অৰ্থনীতি নগদবিহীন বাবে কাম কৰিছে। বিমুদ্ৰাকৰণৰ পূৰ্বে দেশৰ মুঠ ঘৰুৱা উৎপাদন ১২ শতাংশৰ পৰা ৯ শতাশলৈ নিম্নগামী হৈছিল। প্ৰধানমন্ত্ৰীয়ে হতাশাজনক খবৰ বিয়পোৱা লোকসকলক সাৱধান কৰি দিয়ে। প্ৰধানমন্ত্ৰীয়ে লগতে কয় যে বিগত সময়ত দেশৰ অৰ্থনীতিৰ বিকাশৰ হাৰ ৫.৭ শতাংশলৈ নিম্নগামী হৈছে। এই নিম্নগামীতাই মূল্যবৃদ্ধি, চলিত একাউণ্টৰ ঘাটি আৰু ৰাজহ ঘাটি বৃদ্ধি পাইছে। প্ৰধানমন্ত্ৰীয়ে কয় যে যিসময়ত বিশ্বৰ উন্নয়নশীল ৫ খন দেশৰ অৰ্থনীতিৰ অধোনতি হৈছিল তেনেসময়তে ভাৰতে ক্ৰমান্বয়ে উন্নতি লাভ কৰি আহিছে। চলিত বৰ্ষৰ প্ৰথমাৰ্ধত অৰ্থনীতিৰ নিম্নগামীতাৰ কথা স্বীকাৰ কৰি প্ৰধানমন্ত্ৰীয়ে কয় যে চৰকাৰে এই গতি পুনৰুদ্ধাৰৰ বাবে প্ৰতিশ্ৰুতিৱদ্ধ। তেওঁ কয় যে এই সিদ্ধান্তৰ লগত জড়িত কেতবোৰ গুৰুত্বপূৰ্ণ সংস্কাৰ ইতিমধ্যে কৰা হৈছে আৰু এই প্ৰক্ৰিয়া অব্যাহত থাকিব। প্ৰধানমন্ত্ৰীয়ে দেশৰ বিত্তীয় সুস্থিৰতা বজাই ৰখাৰ বাবে চৰকাৰে ব্যৱস্থা লোৱাৰ আশ্বাস দিয়াৰ লগতে অনাগত সময়ত উন্নয়নৰ নতুন দিগন্তৰ সূচনা হ’ব বুলি কয়। তেওঁ কয় যে দেশত সততাক অগ্ৰাধিকাৰ দিয়া হ’ব আৰু সৎ লোকৰ স্বাৰ্থ সুৰক্ষিত কৰা হ’ব। প্ৰধানমন্ত্ৰীয়ে কয় যে বিগত তিনি বছৰত কেইবাটাও প্ৰধান খণ্ডত বিনিয়োগ আৰু উৎপাদন বৃদ্ধিৰ প্ৰসংগত উল্লেখ কৰে। এই সময়ছোৱাত ২১ টা খণ্ডৰ ৮৭টা সংস্কাৰ কৰা হৈছে। তেওঁ বিনিয়োগ খণ্ডৰ ব্যাপক বৃদ্ধিৰ কথাও উল্লেখ কৰে। প্ৰধানমন্ত্ৰীয়ে কয় যে চৰকাৰে নীতি আৰু পৰিকল্পনাৰে দুখীয়া, মধ্যবিত্ত লোকসকলৰ মজুত কৰা ধন নিশ্চিত কৰা হৈছে, যাতে তেওঁলোকে আৰু অধিক ভালকৈ জীৱন নিৰ্বাহ কৰিব পাৰে। প্রধানমন্ত্রীয়ে কয় যে তেওঁ জনসাধাৰণ আৰু ৰাষ্ট্ৰৰ সবলীকৰণৰ দিশত কাম কৰিছে। ইয়াৰ বাবে তেওঁ কেতিয়াবা সমালোচনাৰো সম্মুখীন হৈছে, তথাপি তেওঁৰ উপস্থিতিত দেশৰ ভৱিষ্যত কেতিয়াও বন্ধকত নথয় বুলি কয়।
দিল্লীত ৰাজ্যিক অতিথিশালা নিৰ্মাণৰ উদ্দেশ্যে মধ্যপ্ৰদেশ চৰকাৰক ভূমি আৱণ্টনত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত নতুন দিল্লীৰ যীশু আৰু মেৰী মাৰ্গৰ টি-জংচনৰ পৰা চানক্যপুৰী ড০ ৰাধাকৃষ্ণণ মাৰ্গৰ দাগ নং. ২৯-চি আৰু ২৯-ডিত ১.৪৭৮ একৰ অৰ্থাৎ ৫৮৮২.৯৬ বৰ্গমিটাৰ ভূমি নিন্মেলিখিত দৰত মধ্যপ্ৰদেশ চৰকাৰক ৰাজ্যিক অতিথিশালা নিৰ্মাণৰ বাবে প্ৰদানত অনুমোদন জনায়:- (i) আৱন্টিত ভূমিত ৰাজ্যিক অতিথিশালা নির্মাণৰ কাম সম্পূর্ণ হ’লে ২নং গোপীনাথ বৰদলৈ মার্গত অৱস্থিত ০.৮৯ একৰ ভূমি মধ্যপ্রদেশ চৰকাৰে কেন্দ্রীয় গৃহ আৰু নগৰীয়া দাৰিদ্র্য দূৰীকৰণ মন্ত্রালয়ক হস্তান্তৰ কৰিব লাগিব। (ii) মধ্যপ্ৰদেশ চৰকাৰে চলিত মুল্যত ০.৫৯ একৰ ভূমি কেন্দ্ৰীয় চৰকাৰক দিব লাগিব। মন্ত্রিসভাৰ বৈঠকত ভূমি হস্তান্তৰ সম্পর্কীয় সিদ্ধান্ত গ্রহণৰ ফলত বিভিন্ন সুযোগ-সুবিধা সম্বলিত এটি আধুনিক অতিথিশালা গঢ়ি তুলিব পাৰিব ৰাজ্য চৰকাৰে। সেই অতিথিশালা নির্মাণৰ বাবে অন্য কোনো কামত এই ভূমি ব্যৱহাৰ কৰিব নোৱাৰিব।
জন্মদিন উপলক্ষে অটল বিহাৰী বাজপায়ীলৈ প্ৰধানমন্ত্ৰীৰ শ্ৰদ্ধাঞ্জল

প্ৰধানমন্ত্ৰী শ্ৰী নৰেন্দ্ৰ মোদীয়ে জন্মদিন উপলক্ষে প্ৰাক্তন প্ৰধানমন্ত্ৰী অটল বিহাৰী বাজপায়ীলৈ শ্ৰদ্ধাঞ্জলি জ্ঞাপন কৰিছে। শ্ৰী মোদীয়ে অটল বিহাৰী বাজপায়ীক লৈ নিজৰ ভাৱনাও ব্যক্ত কৰে। এটা টুইটত প্ৰধানমন্ত্ৰীগৰাকীয়ে কয়; "জন্মদিন উপলক্ষে অটলজীলৈ শ্ৰদ্ধা নিবেদন কৰিছো। তেখেতে ভাৰতলৈ আগবঢ়োৱা অৱদান চিৰস্মৰণীয় হৈ ৰ’ব। তেখেতৰ নেতৃত্ব আৰু দৃষ্টিয়ে লাখ-লাখ লোকক প্ৰেৰণা যোগায়।"
প্ৰধানমন্ত্ৰীয়ে ধৰিত্ৰী দিৱসত ধৰিত্ৰী মাৰ প্ৰতি কৃতজ্ঞতা জ্ঞাপন কৰি এটা ভিডিঅ’ শ্বেয়াৰ কৰিছ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ধৰিত্ৰী দিৱস হৈছে ধৰিত্ৰী মাৰ প্ৰতি কৃতজ্ঞতা জ্ঞাপন কৰা আৰু আমাৰ পৃথিৱীৰ যতন ল’বলৈ প্ৰতিশ্ৰুতিবদ্ধ হোৱাৰ এটা বিশেষ দিন। প্ৰধানমন্ত্ৰীয়ে এই উপলক্ষে এটা ভিডিঅ'ও শ্বেয়াৰ কৰে। প্ৰধানমন্ত্ৰীয়ে টুইট কৰে; "ধৰিত্ৰী দিৱস হৈছে ধৰিত্ৰী মাৰ প্ৰতি কৃতজ্ঞতা জ্ঞাপন কৰা আৰু আমাৰ পৃথিৱীৰ যতন ল’বলৈ প্ৰতিশ্ৰুতিবদ্ধ হোৱাৰ এটা বিশেষ দিন।"
ছিংগাপুৰৰ অৱসৰপ্ৰাপ্ত জ্যেষ্ঠ মন্ত্ৰী শ্ৰী গহ চক টঙৰ সৈতে প্ৰধানমন্ত্ৰীৰ সাক্ষাৎ

ছিংগাপুৰৰ অৱসৰপ্ৰাপ্ত জ্যেষ্ঠ মন্ত্ৰী শ্ৰী গহ চক টঙে আজি প্ৰধানমন্ত্ৰী শ্ৰী নৰেন্দ্ৰ মোদীৰ সৈতে সাক্ষাৎ কৰে। প্ৰধানমন্ত্ৰীগৰাকীয়ে আন্তৰিকতাৰে তেওঁলোকৰ দীৰ্ঘদিনীয়া বন্ধুত্বৰ কথা সুঁৱৰি শ্ৰী গহ চক টঙক এই বছৰৰ আৰম্ভণিতে লী কুৱান ইউ স্কুল অৱ পাব্লিক পলিচিৰ পৰিচালনা পৰিষদৰ অধ্যক্ষৰ দায়িত্ব লোৱাৰ বাবে অভিনন্দন জ্ঞাপন কৰে। প্ৰধানমন্ত্ৰীগৰাকীয়ে ভাৰত আৰু ছিংগাপুৰৰ মাজত যোৱা কেইবছৰত হোৱা বহুকেইটা উচ্চ পৰ্যায়ৰ ভ্ৰমণৰ কথা উল্লেখ কৰি কয় যে ইয়াৰ ফলত ব্যৱসায়-বাণিজ্য, যোগাযোগ, সুৰক্ষা আদি সকলো ক্ষেত্ৰতে সম্পৰ্ক শক্তিশালী হৈছে। প্ৰধানমন্ত্ৰীগৰাকীয়ে কয় যে ভাৰতৰ পূবলৈ চোৱা নীতিত ছিংগাপুৰে গুৰুত্বপূৰ্ণ স্থান দখল কৰি আছে আৰু ভাৰত-এচিয়ানৰ সম্পৰ্কৰ শক্তিশালী ভেটি প্ৰতিষ্ঠাত ছিংগাপুৰে সহায় কৰিছে।শ্ৰী গহ চক টং ভাৰতৰ লগত এচিয়ানৰ সম্পৰ্কৰ বাবে কাম কৰা প্ৰথম ব্যক্তিসকলৰ মাজত অন্যতম। দুয়োজন নেতাই পাৰস্পৰিক আগ্ৰহ থকা বিশ্বমানৰ বিষয়সমূহৰ ওপৰতো আলোচনা কৰে।
ভাৰত আৰু বুলগেৰিয়াৰ মাজত পৰ্যটন ক্ষেত্ৰত বুজাবুজি চুক্তি স্বাক্ষৰৰ বাবে কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু বুলগেৰিয়াৰ মাজত পৰ্যটন ক্ষেত্ৰত শক্তিশালী সহযোগিতা আগবঢ়োৱাৰ লক্ষ্যৰে প্ৰস্তাৱিত বুজাবুজি চুক্তি স্বাক্ষৰৰ বাবে অনুমোদন জনাইছে। সবিশেষঃ এই বুজাবুজি চুক্তিৰ মুল বৈশিষ্ট্যসমূহ হৈছেঃ ক। পৰ্যটন খণ্ডত দ্বিপাক্ষিক সহযোগিতাৰ সম্প্ৰসাৰণ কৰা। খ। পৰ্যটন সম্পৰ্কীয় তথ্যৰ বিনিময় কৰা। গ। হোটেল আৰু ট্যুৰ অপাৰেটৰকে ধৰি পৰ্যটনৰ অংশীদাৰসকলৰ মাজত সহযোগিতা বৃদ্ধিত উদ্গনি যোগোৱা। ঘ। মানৱ সম্পদ উন্নয়নৰ সহযোগিতামুলক বিনিময় কাৰ্যসূচী আৰম্ভ কৰা। ঙ। দুয়ো দেশৰ ট্যুৰ অপাৰেটৰ/সংবাদ মাধ্যম/অন্যান্য মতামতদাতাৰ মাজত ভ্ৰমণ বিনিময় ত্বৰান্বিত কৰা, যাতে দ্বিপাক্ষিক পর্যটনে আৰু অধিক গুৰুত্ব লাভ কৰে। চ। পৰ্যটনৰ প্ৰচাৰ, বিপণন, গন্তব্য স্থানৰ উন্নীতকৰণ আৰু ব্যৱস্থাপনাৰ দিশত থকা অভিজ্ঞতাৰ বিনিময় কৰা। ছ। দুয়ো দেশৰ অতি আকৰ্ষণীয় পৰ্যটন ক্ষেত্ৰক বোলছবিত চিত্ৰায়িত কৰি তাৰ প্ৰচাৰৰ জৰিয়তে দ্বিপাক্ষিক সহযোগিতা ক্ষীপ্ৰতৰ কৰা, আৰু জ। নিৰাপদ, সন্মানীয় আৰু বহনযোগ্য পর্যটনৰ প্রচাৰ কৰা। পটভূমিঃ উল্লেখ্য যে ১৯৯৪ চনৰ ২৬ মে’ত পর্যটন ক্ষেত্রত ভাৰত আৰু বুলগেৰিয়াৰ মাজত এক সহযোগিতামুলক চুক্তি স্বাক্ষৰিত হৈছিল। ভাৰতৰ বাবে বুলগেৰিয়া এক সম্ভাৱনাপূৰ্ণ পৰ্যটনৰ বজাৰ(২০১৭ চনত প্ৰায় ৫২৮৮গৰাকী বুলগেৰিয়াৰ পৰ্যটক ভাৰতলৈ আহিছিল)। এই চুক্তিখনে পৰ্যটন বজাৰ বৃদ্ধিত এক আহিলা হিচাপে কাম কৰিব।
ভাৰত আৰু ফ্ৰান্সৰ মাজত নাৰ্কোটিক ড্ৰাগছ, নিচাযুক্ত দ্ৰব্যৰ অবৈধ সেৱন তথা অবৈধ সৰবৰাহ নিৰ্মূল আৰু ৰসায়ন সৰবৰাহৰ লগত জড়িত অপৰাধ আদি বিষয়ত বুজাবুজিৰ চুক্তি স্বাক্ষৰৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু ফ্ৰান্সৰ মাজত নাৰ্কোটিক ড্ৰাগছ, নিচাযুক্ত দ্ৰব্যৰ অবৈধ সেৱন তথা অবৈধ সৰবৰাহ নিৰ্মূল আৰু ৰসায়ন সৰবৰাহৰ লগত জড়িত অপৰাধ আদি বিষয়ত বুজাবুজিৰ চুক্তি স্বাক্ষৰৰ প্ৰস্তাৱত অনুমোদন জনোৱা হয়। এই চুক্তিৰ যোগেদি দুয়োখন দেশৰ মাজত তথ্য, বিশেষজ্ঞৰ আদান প্ৰদান আৰু সামৰ্থ বৃদ্ধিৰ জৰিয়তে নাৰ্কোটিক ড্ৰাগছ, নিচাযুক্ত দ্ৰব্যৰ অবৈধ সেৱন তথা অবৈধ সৰবৰাহ নিৰ্মূল আৰু ৰসায়ন সৰবৰাহৰ লগত জড়িত অপৰাধ আদি নিয়ন্ত্ৰণ কৰিব পৰা যাব বুলি আশা কৰা হৈছে। কাৰ্যক্ষম আনুষ্ঠানিক মত-বিনিময় ব্যৱস্থাৰ প্ৰতিষ্ঠাৰ যোগেদি এই চুক্তিয়ে নিচাযুক্ত দ্ৰব্যৰ অবৈধ সৰবৰাহকাৰী তথা সন্ত্ৰাসবাদীক বিত্তীয় সাহাৰ্য প্ৰদান কৰা ব্যৱস্থাসমূহকো নাকী লগাবলৈ সক্ষম হ’ব।
হিমাচল প্রদেশৰ কুল্লুত মর্মান্তিক অগ্নিকাণ্ডত প্রধানমন্ত্রীৰ শোক প্রকা

প্রধানমন্ত্রী শ্রী নৰেন্দ্র মোদীয়ে হিমাচল প্রদেশৰ কুল্লুত মর্মান্তিক অগ্নিকাণ্ডত ক্ষতিগ্রস্ত পৰিয়ালসমূহৰ বাবে গভীৰ দুখ প্রকাশ কৰিছে। প্রধানমন্ত্রীয়ে কৈছে, ৰাজ্য চৰকাৰ আৰু স্থানীয় প্রশাসনে পুৰাদমে ত্রাণ আৰু উদ্ধাৰকার্যত যুক্ত হৈছে। এটা ট্যুইটত প্রধানমন্ত্রীয়ে কৈছে, “হিমাচল প্রদেশৰ কুল্লুত অগ্নিকাণ্ডত অত্যন্ত দুখিত। ঐতিহাসিক মালানা গাঁৱত এই মর্মান্তিক দুর্ঘটনাত নিহতসকলৰ পৰিয়ালৰ প্রতি সমবেদনা জনাইছো। ৰাজ্য চৰকাৰ আৰু স্থানীয় প্রশাসন পুৰাদমে ত্রাণ আৰু উদ্ধাৰৰ কামত যুক্ত হৈছে”।
প্ৰধানমন্ত্ৰীয়ে বেংগালুৰুত কেম্পেগৌড়া আন্তঃৰাষ্ট্ৰীয় বিমানবন্দৰৰ টাৰ্মিনেল ২ উদ্বোধন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বাংগালুৰুত কেম্পেগৌড়া আন্তঃৰাষ্ট্ৰীয় বিমানবন্দৰৰ টাৰ্মিনেল ২ উদ্বোধন কৰে। প্ৰধানমন্ত্ৰীয়ে বিমানবন্দৰ কৰ্তৃপক্ষৰ সৈতেও বাৰ্তালাপ কৰে য'ত তেওঁক টাৰ্মিনেল ২ ভৱনৰ আৰ্হিৰ বিষয়ে অৱগত কৰোৱা হয়। প্ৰধানমন্ত্ৰীয়ে অভিজ্ঞতা কেন্দ্ৰৰ সুবিধাসমূহো পৰিদৰ্শন কৰে আৰু কেম্পেগৌড়া আন্তঃৰাষ্ট্ৰীয় বিমানবন্দৰৰ টাৰ্মিনেল ২ খোজকাঢ়ি পৰিদৰ্শন কৰে। প্ৰধানমন্ত্ৰীয়ে টাৰ্মিনেল ২ৰ বিষয়ে এখন চুটি ছবিও প্ৰত্যক্ষ কৰে। প্ৰধানমন্ত্ৰীয়ে টুইট কৰে; "বেংগালুৰুৰ কেম্পেগৌড়া আন্তঃৰাষ্ট্ৰীয় বিমানবন্দৰৰ টাৰ্মিনেল ২অধিক সুবিধাযুক্ত হ'ব। এইটো আমাৰ নগৰীয় কেন্দ্ৰসমূহক শীৰ্ষ শ্ৰেণীৰ আন্তঃগাঁথনি প্ৰদানৰ লক্ষ্যৰে কৰা আমাৰ প্ৰচেষ্টাৰ এয়া এক অংশ। টাৰ্মিনেলটো ধুনীয়া আৰু যাত্ৰীঅনুকূল! ইয়াক উদ্বোধন কৰি আনন্দিত হৈছো।" পটভূমি প্ৰায় ৫০০০ কোটি টকা ব্যয়েৰেবেংগালুৰুৰ কেম্পেগৌড়া আন্তঃৰাষ্ট্ৰীয় বিমানবন্দৰৰ টাৰ্মিনেল-২ নিৰ্মাণ কৰা হৈছে। টাৰ্মিনেলটোৱে বিমানবন্দৰৰ যাত্ৰী পৰিচালনা ক্ষমতা বছৰি ৫-৬ কোটিলৈ দুগুণ বৃদ্ধি কৰিব। বৰ্তমানৰ ইয়াৰ ক্ষমতা প্ৰায় ২.৫ কোটি। টাৰ্মিনেল ২ বেংগালুৰুৰ গাৰ্ডেন চহৰৰ প্ৰতি শ্ৰদ্ধাঞ্জলি হিচাপে ডিজাইন কৰা হৈছে আৰু যাত্ৰীৰ অভিজ্ঞতাক “বাগিচাত খোজ কঢ়া” বুলি কোৱা হৈছে। যাত্ৰীসকলে ১০,০০০+ বৰ্গমিটাৰ সেউজীয়া দেৱাল, ওলমি থকা বাগিচা আৰু বাহিৰৰ বাগিচাৰ মাজেৰে যাত্ৰা কৰিব। ইতিমধ্যে বিমানবন্দৰটোৱে সমগ্ৰ কেম্পাছতে নবীকৰণযোগ্য শক্তিৰ ১০০% ব্যৱহাৰৰ সৈতে বহনক্ষমতাৰ ক্ষেত্ৰত এক মাপকাঠী স্থাপন কৰিছে। বহনক্ষমতাৰ পদক্ষেপৰ ভিত্তিত টাৰ্মিনেল ২ হ’ব বিশ্বৰ আটাইতকৈ ডাঙৰ টাৰ্মিনেল, যিটোক কাম আৰম্ভ কৰাৰ পূৰ্বে ইউ এছ জিবিচি (সেউজ বিল্ডিং কাউন্সিল)ৰ দ্বাৰা প্লেটিনাম ৰেটিং পূৰ্ব-প্ৰমাণিত কৰা হ’ব। ‘নৌৰাছা’ৰ বিষয়বস্তুৱে টাৰ্মিনেল ২ৰ বাবে কমিচন দিয়া সকলো শিল্পকৰ্মক একত্ৰিত কৰে।শিল্পকৰ্মসমূহে কৰ্ণাটকৰ ঐতিহ্য আৰু সংস্কৃতিৰ লগতে বহল ভাৰতীয় নীতি-নিয়মকো প্ৰতিফলিত কৰে। প্ৰধানমন্ত্ৰীৰ সৈতে কৰ্ণাটকৰ মুখ্যমন্ত্ৰী শ্ৰী বাসবৰাজ বোম্মাই, কৰ্ণাটকৰ ৰাজ্যপাল শ্ৰী থাৱাৰ চান্দ গেহলট আৰু কেন্দ্ৰীয় মন্ত্ৰী প্ৰহ্লাদ যোশী উপস্থিত থাকে।
৩ নৱেম্বৰত সতৰ্কতা সজাগতা সপ্তাহ উপলক্ষে এক অনুষ্ঠানত ভাষণ আগবঢ়াব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ৩ নৱেম্বৰৰ পুৱা ১১ বজাত নতুন দিল্লীৰ বিজ্ঞান ভৱনত কেন্দ্ৰীয় সতৰ্কতা আয়োগৰ সতৰ্কতা সজাগতা সপ্তাহ উপলক্ষে ভাষণ আগবঢ়াব। এই উপলক্ষে আগবঢ়োৱা ভাষণত প্ৰধানমন্ত্ৰীয়ে চিভিচিৰ নতুন অভিযোগ ব্যৱস্থাপনা পদ্ধতি প’ৰ্টেল মুকলি কৰিব৷ এই প’ৰ্টেলে নাগৰিকসকলক তেওঁলোকৰ অভিযোগৰ স্থিতিৰ সন্দৰ্ভত নিয়মীয়াকৈ আপডেট কৰাৰ জৰিয়তে সবিশেষ তথ্য প্ৰদান কৰিব৷ তেওঁ “নৈতিকতা আৰু ভাল অনুশীলন পদ্ধতি” শীৰ্ষক চিত্ৰকল্পৰ এলানি পুস্তিকা; ৰাজহুৱা ক্ৰয়ৰ ওপৰত “প্ৰতিৰোধমূলক সতৰ্কতা” আৰু বিশেষ সংখ্যা “VIGEYE-V”ৰ সন্দৰ্ভত উত্তম পদ্ধতিৰ সংকলন মুকলি কৰিব৷ জীৱনৰ সকলো ক্ষেত্ৰতে সততাৰ বাৰ্তা প্ৰচাৰৰ ক্ষেত্ৰত সকলো অংশীদাৰক একত্ৰিত কৰিবলৈ চিভিচিয়ে প্ৰতি বছৰে সতৰ্কতা সজাগতা সপ্তাহ পালন কৰে। এই বছৰ ৩১ অক্টোবৰৰ পৰা ৬ নৱেম্বৰলৈ “এখন উন্নত দেশৰ বাবে দুৰ্নীতিমুক্ত ভাৰত” শীৰ্ষক বিষয়বস্তুৰে এই সপ্তাহ পালন কৰা হৈছে৷ প্ৰধানমন্ত্ৰীয়ে সংশ্লিষ্ট বিষয়বস্তুৰ সজাগতা সজাগতা সপ্তাহৰ ওপৰত চিভিচিৰ দ্বাৰা পৰিচালিত দেশজোৰা ৰচনা প্ৰতিযোগিতাৰ সময়ত শ্ৰেষ্ঠ ৰচনা লিখা পাঁচগৰাকী ছাত্ৰ-ছাত্ৰীক পুৰস্কাৰ প্ৰদান কৰিব।
বিজ্ঞান, প্ৰযুক্তি, কৃষি ইত্যাদৰ দৰে ক্ষেত্ৰৰ পাৰস্পৰিক লাভালাভৰ অৰ্থে ভাৰত আৰু বেলাৰুছৰ মাজত বৈজ্ঞানিক আৰু প্ৰযুক্তিগত সহযোগিতাৰ দিশত স্বাক্ষৰিত চুক্তিত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত আজি বিজ্ঞান, প্ৰযুক্তি, কৃষি ইত্যাদৰ দৰে ক্ষেত্ৰৰ পাৰস্পৰিক লাভালাভৰ অৰ্থে ভাৰতীয় ৰাষ্টীয় বিজ্ঞান একাডেমী(INS)ৰ মাজত বৈজ্ঞানিক আৰু প্ৰযুক্তিগত সহযোগিতাৰ দিশত স্বাক্ষৰিত চুক্তিত অনুমোদন জনায়। বেলাৰুছৰ ৰাষ্ট্ৰপতি শ্ৰীযুত আলেক্সেণ্ডাৰ লুকাছেংকোৰ ভাৰত ভ্ৰমণকালত ২০১৭ৰ ১২ ছেপ্তেম্বৰত নতুন দিল্লীত এই চু্ক্তিৰ বিনিময় হৈছিল। এই চুক্তিৰ লক্ষ্য হৈছে বৈশ্বিক পৰ্যায়ৰ প্ৰতিযোগিতাত থকা ভাৰত আৰু বেলাৰুছৰ প্ৰযুক্তিসমূহৰ চিনাক্তকৰণ, মুল্যায়ণ, উন্নয়ন আৰু বাণিজ্যিকীকৰণ কৰা। এই চুক্তিয়ে দুয়ো দেশৰ বিভিন্ন প্ৰতিষ্ঠানক গৱেষণা, প্ৰযুক্তিৰ হস্তান্তৰ, মানৱ সম্পদৰ বিনিময়ত সমৰ্থন কৰাৰ লগতে বৈজ্ঞানিক আৰু আৰ্থিক লাভালাভৰ অৰ্থে যুটীয়াভাৱে কৰ্মশালাৰ আয়োজন কৰিব।